
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  9 septembrie 2014               

PL-x  338/2014                     


             AVIZ
asupra proiectului de lege pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat şi pentru copiii preşcolari din grădiniţele de stat şi private cu program normal de 4 ore
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de lege pentru modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat şi pentru copiii preşcolari din grădiniţele de stat şi private cu program normal de 4 ore, trimis cu adresa nr. P.L.x 338 din 23 iunie 2014 şi înregistrat cu nr. 4c-11/723  din 23 iunie 2014.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în şedinţa din 18 iunie 2014 ca urmare a depăşirii termenului de adoptare.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege în şedinţa din  9 septembrie 2014.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat şi pentru copiii preşcolari din grădiniţele de stat şi private cu program normal de 4 ore în sensul înlocuirii produselor de panificaţie cu o masă caldă acordată zilnic, în limita unei valori stabilită de consiliul local, urmând ca diferenţa dintre valoarea de 1.04 lei/copil şi cea stabilită de consiliul local să fie suportată de acesta.
Membrii comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.1444/12.12.2013. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a iniţiativei legislative deoarece aceasta nu poate face obiectul modificării şi completării Ordonanţei de urgenţă a Guvernului nr.96/2002 întrucât acesta are un obiect de reglementare diferit faţă de actul normativ a cărui completare se propune.

În raport de obiectul şi conţinutul reglementării,  proiectul de lege  face parte din categoria legilor ordinare. 
                               PREŞEDINTE,                                               SECRETAR,

                            Bogdan Liviu CIUCĂ                         Sorin Constantin STRAGEA
Consilier, Alexandra Muşat

